Vilniaus universiteto Komunikacijos fakultetas

Vilniaus universiteto Komunikacijos fakultetas – Vilniaus universiteto fakultetas, kuriame rengiami komunikacijos ir informacijos specialistai, atliekami šios mokslo krypties tyrimai. Fakultetui nuo 2022 m. vadovauja prof. dr. Renata MatkevičienėRenata Matkevičienė .

 Istorija
Fakultetas įkurtas 1991 m. birželio 18 d. Vilniaus universiteto Tarybos nutarimu Bibliotekininkystės, Informacijos sistemų, Knygotyros ir bibliografijos bei dviejų Žurnalistikos katedrų pagrindu. 

Universiteto istorijoje fakultetas siejamas su knygos mokslo ir leidybos bei žurnalistikos ištakomis – bibliotekos kaip informacinės sistemos sukūrimą, knygos tyrimus, pirmosios spaustuvės veiklą ir pirmojo Lietuvos laikraščio išleidimą VU.

 Veikla 
Fakultete veikia formalios ir neformalios studentų organizacijos – atstovybėVilniaus universiteto Studentų atstovybės Komunikacijos fakultete svetainė , draugijosKF Studentų mokslinės draugijos svetainė, klubai. Komunikacijos fakultetas koordinuoja Vilniaus universiteto radijo stoties „Start FM“ veiklą.

Fakultetas nuo įsteigimo įsikūręs keliuose Vilniaus universiteto pastatuose: Bernardinų g. 11, Maironio g. 7 ir Saulėtekio al.9 (I rūmų 2 ir 5 aukštuose).

 Dekanai 
Buvę dekanai:
 Renaldas Gudauskas (1991 – 2003),
 Domas Kaunas (2003 – 2007),
 Andrius Vaišnys (2007 – 2017),
 Rimvydas Laužikas (2017 – 2022),
 Renata Matkevičienė (nuo 2022).

 Šaltiniai 

 Nuorodos 
 Oficiali svetainė

Kategorija:Komunikacija Lietuvoje
Kategorija:Komunikacijos organizacijos
Komunikacijos